  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Воткаысь промышленной техникумын «Электромонтаж» но «Сварочные технологии» ӧнеръёсъя выль мастерскойёс усьтӥзы. Сыӵе луонлык «Образование» йӧскалык ӵектослэн «Молодые профессионалы» улосвыл ӵектосэзъя кылдӥз. Со сярысь Удмуртиысь тӧролэн но кивалтэтлэн пресс-службазы ивортӥз. « Отын котькин дышетскыны быгатоз, профориентаци улсын школаын дышетскисьёсын кутскыса, озьы ик быдэс элькунысь студентъёс но пенсие потонлы матэктэм арлыдо адямиос. Выль мастерскойёсын 11 ӧръёсъя промежуточной аттестациос но демоэкзаменъёс ортчылозы » Андрей Гапеев, Воткаысь промышленной техникумлэн кивалтӥсез Выль мастерскойёс сяна, техникумын «Молодые профессионалы» стандартъёсъя кылдытэм укмыс площадкаос ужало: «Графический дизайн», «Поварское дело», «Хлебопечение», «Кондитерское дело», «Плотницкое дело», «Токарные работы на станках с ЧПУ», «Кирпичная кладка», «Малярные и декоративные работы», «Технологии моды». Озьы ик промышленной техникум куинь ар ӵоже ини «Билет в будущее» ӵектосэ пыриське. Со дыр ӵоже Воктаысь но Вотка ёросысь 8-9 классъёсын дышетскись 3 сюрс пала пиналъёс дышетскизы. Таяз арын Шаркан ёросысь но пианлъёсты кутыны малпало. « Пиналъёслы ӧнеръёсын техникумамы тодматскыны туж тунсыко потэ, ми экскурсиос гинэ ум ортчытӥське, милям пӧртэм мастер-классъёс, озьы ик профориентационной эскерноъёс ортчытъясько » Андрей Гапеев, Воткаысь промышленной техникумлэн кивалтӥсез Тодэ вайытом, таыз арын Удмуртиысь куать шор ёзо ӧнер дышетсконниосын 12 мастерской ёс усьтӥзы. Соос Ижысь промышленностья но экономикая колледжын, Глазкарысь политехникая колледжын, Можгаысь Т. К. Борисов нимо педколледжын, Сарапулысь машинаос лэсьтонъя но ивортодэт технологиосъя техникумын, Ижкарысь машинаос лэсьтонъя С. Н. Борин нимо техникумын ужло ни. Тегъёс: Удмуртия шорёзоӧнердышетсконниос Вотка  